ئامېرىكىدىكى بىر تۈرلۈك تەكشۈرۈشتىن مەلۇم بولۇشىچە، پاكار ئادەملەر تېخىمۇ ئۇزۇن ئۆمۈر كۆرىدىكەن. ئامېرىكا ھاۋايى ئۇنىۋېرسىتېتىنىڭ تەتقىقاتچىلىرى 8000دىن ئارتۇق ياپونىيە مۇھاجىرلىرىنىڭ ئەۋلادىدىن بولغان ئامېرىكىلىقلارنى 50 يىلغىچە ئىز قوغلاپ تەكشۈرۈپ بايقىشىچە، 156 سانتىمېتىردىن نۆۋەت بولغان ئادەملەر ئەڭ ئۇزۇن ئۆمۈر كۆرىدىكەن. يەنە بىر ئىتالىيە تەتقىقاتىدىن مەلۇم بولۇشىچە، 162 سانتىمېتىرچە كېلىدىغان ئادەم بۇنىڭدىن ئېگىز بولغان ئادەمدىن تەخمىنەن ئىككى يىل ئۇزۇن ئۆمۈر كۆرىدىكەن. نيۇ-يورك ئالبېرت ئېينىشتېين تېببىي ئىنستىتۇتىنىڭ قېرىشنى تەتقىق قىلىش ئورنى مىڭدىن ئارتۇق 95 ياشتىن ئاشقان ياشانغانلار ئۈستىدىن تەكشۈرۈش ئېلىپ بارغان، نەتىجىدە شۇنى بايقىغانكى، بۇ ياشانغان كىشىلەرنىڭ كۆپىنچىسىنىڭ بويى ئېگىز ئەمەس ئىكەن، بۇلار ئىچىدە 100 ياشتىن ئاشقانلارنىڭ كۆپىنچىسى پاكاركەن .
LOC: ئىتالىيە LOC: ئامېرىكا LOC: ياپونىيە